নির্বাচনে আবহে বাংলাদেশে চলল গুলি, গুলিবিদ্ধ বিএনপি প্রার্থী, নিহত ১

ওয়েবডেস্ক- নির্বাচনের (Election) আবহে ফের উত্তপ্ত হল বাংলাদেশ (Bangladesh) । শুরু রক্তারক্তি থেকে হানাহানি। ভোটের প্রচার চলাকালীন চলল গুলি। গুলিবিদ্ধ হলেন চট্টগ্রাম-৮ আসনের বিএনপি প্রার্থী (BNP Cadidate), নগর বিএনপির আহ্বায়ক এরশাদ উল্লাহ (Ershad Ullah) । বুধবারের ঘটনায় মৃত্যু হয়েছে এক ব্যক্তির। চট্টগ্রাম নগরের বায়েজিদ থানার হামজারবাগ এলাকার ঘটনা। বিএনপির প্রার্থীর পাশাপাশি গুলিতে আরও বেশ কয়েকজন আহত হয়েছেন। এরশাদ উল্লাহকে বেসরকারি একটি একটি হাসপাতালে ভর্তি করা হয়েছে। সেখানেই তিনি চিকিৎধীন। অপরদিকে গুলিতে নিহত ব্যক্তির নাম সারোয়ার বাবলা।

সোশ্যাল মিডিয়া ফেসবুকে বিএনপির মিডিয়া সেলের এক পোস্টে এরশাদ উল্লাহর গুলিবিদ্ধ হওয়ার খবরটি নিশ্চিত করেছে। পোস্টে উল্লেখ করা হয়েছে, চট্টগ্রাম হামজারবাগ এলাকায় ভোট প্রচার চলাকালীন দুষ্কৃতীরা হামলা চালায়, পালে গুলি করে। গুলিবিদ্ধ অবস্থায় তাঁকে উদ্ধার করে হাসপাতালে ভর্তি করা হয়েছে।

আরও পড়ুন-  প্রয়াত হিন্দুজা গোষ্ঠীর চেয়ারম্যান গোপীচাঁদ পরমানন্দ হিন্দুজা!

জানা গেছে প্রচার চালাচ্ছিলেন এরশাহ উল্লাহ। সেই সময় আশেপাশে বহু নেতাকর্মীরা ভিড় করেছিলেন।খুব কাছ থেকে তার উপর গুলি চালানো হয়। ভিডিওতে পরপর সাত রাউন্ড গুলি চালানোর শব্দ পাওয়া যায়। এ সময় নেতাকর্মীরা ভয়ে দৌড়ে সরে যান। এরশাহ উল্লাহ মাটিতে লুটিয়ে পড়েন। পুলিশ জানিয়েছে, এরশাদ উল্লাহর বুকের পাশে গুলি লেগে সেটি ছিটকে বেরিয়ে যায়।

বিএনপির প্রাথমিক প্রার্থী তালিকায় নাম ঘোষণার পর নিজের নির্বাচনী এলাকায় প্রচার চালাচ্ছিলেন এরশাদ উল্লাহ। তখনই এই ঘটনা। ঘটনা তদন্ত করছে পুলিশ।

দেখুন আরও খবর-