এবার শেখ হাসিনার বিচার হবে আদালতে, ১৩ নভেম্বর রায় ঘোষণা

ওয়েবডেস্ক- রাজ্য- রাজনীতি ঘিরে ফের একবার উত্তপ্ত হতে চলেছে বাংলাদেশ (Bangladesh)। এবার ক্ষমতাচ্যুত প্রধানমন্ত্রী শেখ হাসিনার (Sheikh Hasina) বিচার করবে আদালত।  আগামী ১৩ নভেম্বর সেই দিন ধার্য হয়েছে। বাংলাদেশে ভোটের আবহে ফের নতুন করে চাপানউতোর শুরু হতে চলেছে পদ্মাপাড়ে। প্রাক্তন প্রধানমন্ত্রী হাসিনার কী বিচার হবে? তা আদালত বলবে। আপাতত সেই দিকেই তাকিয়ে আছে আওয়ামী লিগ সহ গোটা দেশ।

বাংলাদেশ ভোটে (Bangladesh Election)  প্রতিদ্বন্দ্বিতা করতে পারবে না হাসিনার দল আওয়ামী লিগ (Awami League) । এই নির্দেশ স্পষ্ট করে দিয়েছে বাংলাদেশ নির্বাচন কমিশন। নির্বাচন কমিশনের এই নির্দেশের পরেই নিজেদের রাজনৈতিক অস্তিত্ব রক্ষার লড়াই প্রত্যন্ত এলাকাগুলিতে মিছিল করতে থাকে দলের সদস্যরা। কিন্তু পুলিশে বলপ্রয়োগে এই কর্মসূচি আর বেশিদূর এগোতে পারেনি, মিছিল থেকেই শতাধিকের বেশি নেতা কর্মীকে গ্রেফতার করা হয়।

প্রাক্তন প্রধানমন্ত্রী হাসিনার বিচার নিয়ে বার বার সরব হয়েছে অন্তবর্তী সরকারের উপদেষ্টা মহম্মদ ইউনুস (Muhammad Yunus) । এবার সেই দিন আসতে চলেছে।

১৩ নভেম্বর (13 November) রায় শোনাবে আন্তর্জাতিক অপরাধদমন আদালত (International Criminal Court) । কী রায় দেবে আদালত?

বৃহস্পতিবার বিচারপতি মহম্মদ গোলাম মর্তুজা মজুমদারের নেতৃত্বাধীন তিন সদস্যের আন্তর্জাতিক অপরাধ ট্রাইব্যুনাল-১ রায়ে দিন ঘোষণা করেন। এই দিনই এই মামলার শুনানি শেষ হয়। আন্তর্জাতিক অপরাধ ট্রাইব্যুনালে। শেষবারের বক্তব্য রাখেন অ্যাটর্নি জেনারেল মহম্মদ আসাদুজ্জামান। তিনি শেখ হাসিনা ও তৎকালীন স্বরাষ্ট্রমন্ত্রী আসাদুজ্জামান খানের সর্বোচ্চ শাস্তি প্রার্থনা করেন। এর আগে চিফ প্রসিকিউটর মহম্মদ তাজুল ইসলাম শেখ হাসিনার ফাঁসির পক্ষে সওয়াল করেছিলেন।

অন্যদিকে, অ্যাটর্নি জেনারেল ও চিফ প্রসিকিউটরের শেখ হাসিনা ও আসাদুজ্জামান খানের বেকসুর খালাসের পক্ষে আদালতে যুক্তি দেন। গণহত্যায় দোষী প্রমাণিত কী শাস্তি পেতে হবে মুজিব কন্যাকে?

আরও পড়ুন-  অস্তিত্ব রক্ষার লড়াইয়ে মরিয়া আওয়ামী লিগ, মিছিলেই গ্রেফতার ১৩১

কোটা আন্দোলন নিয়ে চরম আকার নিয়েছিল বাংলাদেশ। প্রাণ হাতে করে সেনা প্রহরায় বোন রেহানাকে নিয়ে বাংলাদেশ ছাড়েন তিনি। তার আগে প্রধানমন্ত্রীর পদ থেকে ইস্তফা দেন হাসিনা। বর্তমানে তিনি রয়েছেন, ভারতের ‘রাজনৈতিক আশ্রয়ে’ । তাঁকে প্রত্যর্পণের জন্য বারবার নয়াদিল্লির কাছে আবেদন জানিয়েছে ইউনুসের সরকার।

১৩ নভেম্বর জুলাই বিপ্লবের তিন আসামীর রায় দেবে বিচারক। হাসিনা ছাড়া এই মামলার অপর দুই আসামি তৎকালীন স্বরাষ্ট্রমন্ত্রী আসাদুজ্জামান খান ও পুলিশের আইজিপি চৌধুরী আবদুল্লা আল-মামুন। এই মামলায় আইজিপি নিজের অপরাধ স্বীকার করে ‘রাজসাক্ষী’ হয়েছেন।

দেখুন আরও খবর-