বাংলাদেশে নির্বাচন কবে, জানিয়ে দিলেন ইউনুস

ওয়েব ডেস্ক: বাংলাদেশে (Bangladesh) নির্বাচন কবে, মুহাম্মদ ইউনুসের (Muhammad Yunus) নেতৃত্বাধীন অন্তর্বর্তীকালীন সরকার দায়িত্ব নেওয়ার পর থেকে এ প্রশ্ন বারংবার উঠেছে। এর মধ্যে গঠিত হয়েছে নতুন রাজনৈতিক দল, যা বকলমে ইউনুসের বলে বিতর্ক উঠেছে। এই দোলাচলের মধ্যেই জাতির উদ্দেশে ভাষণে নির্বাচনের কথা জানিয়ে দিলেন প্রধান উপদেষ্টা।

ইউনুস জানালেন , ২০২৫ এর ডিসেম্বর থেকে ২০২৬ সালের জুন মাসেই হবে বাংলাদেশের নির্বাচন। ইউনুস এও জানিয়েছেন, তাঁরা চান আগামী নির্বাচন বাংলাদেশের ইতিহাসে সবচেয়ে অবাধ, সুষ্ঠু এবং গ্রহণযোগ্য নির্বাচন হোক। তার জন্য নির্বাচন কমিশন সব ধরনের প্রস্তুতি নিতে শুরু করেছে। তবে এই নির্বাচনে শেখ হাসিনার (Sheikh Hasina) আওয়ামি লিগ (Awami League) লড়তে পারবে কি না তা এখনও জানা যায়নি।

আরও পড়ুন: গর্ভধারণ রোধে বিজ্ঞানীদের নতুন উপায় আবিষ্কার!

স্বাধীনতা দিবস ও ইদ-উল-ফিতর উপলক্ষে মঙ্গলবার দেশের উদ্দেশে দেওয়া ভাষণে প্রধান উপদেষ্টা নির্বাচনের কথা বলেন। তাঁর এই ভাষণ বাংলাদেশ টেলিভিশন ও বাংলাদেশ বেতার সরাসরি সম্প্রচার করেছে। প্রধান উপদেষ্টা বলেন, রাজনৈতিক দলগুলো ব্যাপক উৎসাহ, উদ্দীপনায় নির্বাচনের জন্য তৈরি হতে শুরু করবে বলে তিনি আশা করছেন।

ইউনুস বলেন, জুলাই অভ্যুত্থানের প্রথম পর্ব সফলভাবে সমাপ্ত হয়েছে। প্রথম পর্বের সমাপ্তির মধ্য দিয়ে অভ্যুত্থানের দ্বিতীয় পর্ব শুরু হল। সব সময় মনে রাখতে হবে, আমরা কিন্তু যুদ্ধাবস্থায় আছি। ‘গুজব’ হল এই জুলাই অভ্যুত্থানের বিরুদ্ধে পরাজিত শক্তির মস্ত বড় হাতিয়ার। গুজব দেখলেই গুজবের সূত্রের সন্ধান করতে থাকবেন। গুজবকে অবহেলা করবেন না। বহু অভিজ্ঞ সমরবিশারদ এই গুজবের পিছনে দিনরাত কাজ করছে, সীমাহীন অর্থ এর পিছনে নিয়োজিত আছে। এর মূল লক্ষ্য জুলাই অভ্যুত্থানকে ব্যর্থ করা। আমরা তাকে ব্যর্থ হতে দেব না।

দেখুন অন্য খবর: